Како заинтересовати ученике за математику?

У предавању ће бити дат покушај одговора на једно од најзначајнијих питања савремене наставе математике: Како заинтересовати ученика?

Биће презентоване разне идеје аутора усмерене како према узрасту ученика (млађи разреди основне школе, старији разреди основне школе, гимназије, стручне школе), тако и према разним ,,страшним'' гранама математике.

Два главна идејна правца о којима ће бити речи могла би се подвести под занимљиви текстови математичких задатака и решења која терају на размишљање.

Поред истицања значаја који настава има за подстицање интересовања за математику биће поменуте и друге активности које могу значајно побудити интелектуалне напоре и креативност: математичке игре, квизови, приче из историје математике итд.